ভাগ্নে আলিশাহ পার্কারের বিয়ে বুধবার। মামা দাউদ ইব্রাহিম স্কাইপের মাধ্যমে ওই অনুষ্ঠানে হাজিরা দিতে পারে বলে মনে করছেন গোয়েন্দারা। অনুষ্ঠানের উপরে কড়া নজর রাখবে মুম্বই পুলিশ ও কেন্দ্রীয় গোয়েন্দা সংস্থাগুলি। মুম্বইয়ের এক ব্যবসায়ীর মেয়ে আইশা নাগানিকে বিয়ে করছেন আলিশাহ। তাঁর বাবা ইসমাইল পার্কারকে গুলি করে খুন করেছিল ছোটা রাজন গোষ্ঠীর সদস্যরা। ২০১৪ সালে হৃদরোগে আক্রান্ত হয়ে মারা যান আলিশাহের মা হাসিনাও। তিনি মুম্বইয়ে বসে দাউদ সাম্রাজ্যের অনেক দিক সামলাতেন বলেই মনে করেন গোয়েন্দারা।